Абавязак героя

Вячэрняя цішыня, як коцік, нясмелымі крокамі падкрадваецца ў дамы. На вуліцы сціхае летняе шматгалоссе, толькі нечаканыя гукі, бывае, раптоўна ўскалыхнуць гэты спакой. Прыемны летні вечарок. Ціхі, лагодны, напоены кветкавым пахам. Сапраўды, водар шчасця, душэўнай раўнавагі.

У гэтых вечаровых прыцемках люблю я пасядзець з цікавай кніжкай на канапе. Толькі я і мае героі. Зірнуўшы за акно, я ўбачыла чырвона-залатыя промні сонца, якое няспешна кацілася на спачын. Гэты цудоўна-чароўны момант ператварыў мяне ў летуценніцу Асоль. Магчыма, я так і засталася б у сваіх марах, калі б мой позірк не спыніўся б на фотаздымках. Наша дружная сям’я: я, мама і тата. Ля возера, у грыбах, з лыжамі, з татам на рыбалцы. Мой тата - ідэал мужчыны. Я не хвалюся, бо гэта сапраўды так. Дзякуючы яму кожны дзень шчасце стукае ў дзверы ўсіх людзей. Мой тата - выратавальнік.

Мне некалі здавалася, што ў таты звычайная прафесія. Як і ўсе, хадзіў на працу, а вечарам вяртаўся. Магчыма, я так і лічыла б, каб не здарэнне летам, гады два назад.

3 нецярплівасцю наша сям’я чакала гэтай пары. У нас традыцыя: летам абавязкова ўсёй сям’ёй вырвацца на тыдзень на ўлонне прыроды. I месца ў нас было ўжо аблюбавана, на ўскрайку бярозавага гаю, ля возера Нарач. Гэтае лета не было выключэннем. Падрыхтоўка да марш- кідка пачалася за тыдзень. Маё сэрца трымцела, чакаючы выхадных. Ура! Субота! Зранку, загрузіўшы ўсе свае запасы, мы рынуліся на машыне ў дарогу. Пейзажы за вокнамі ўзнімалі настрой, і мы з мамай аж заспявалі. Так, весела бавячы час, дабраліся да нашага таемнага месца. Тата, майстар на ўсе рукі, разбіў бівак. Мы кінуліся рыхтаваць абед, абжываць месца.

Дзень, другі праляцеў на адным дыханні: ягады, рыбалка, ушыца. Здавалася, з прошлага лета тут і жывем. Не агледзіліся, як скончылася вада. Добра, што непадалёку раскінулася вёсачка з прыемнай назвай Мілагуды. Тата, узброіўшыся посудам, пасля снедання паехаў па ваду. А мы, адпачыўшы, узяліся за жаноцкія справы: прыбралі ў “доме”, стол. Час ляцеў непрыкметна. Нейкае хваляванне нас пранізала праз гадзіны тры: тата затрымліваецца! Матуля яму патэлефанавала - адказу няма. Вось тут і стала падкрадвацца трывога. Мы кінуліся на ўзгорак, каб глянуць на дарогу да вёскі. Тое, што мы ўбачылі, прымусіла нас акамянець. Слуп чорнага дыму ўзнімаўся над вёскай. Зірнуўшы адна на адну, мы, быццам згаварыўшыся, кароткай сцежкай праз луг кінуліся туды. Мы не беглі, мы ляцелі на крылах, прыціскаючы рукамі дрыготкае сэрца ў грудзях.

Дарогу не трэба было шукаць: ногі прынеслі самі. Пажарныя машыны, хуткая дапамога, шмат людзей. Гудзела як у маравейніку. 3 хаты курэў дым. Прыкмеціўшы нашу машыну, мы таксама кінуліся ў натоўп. Знямелыя, мы ўбачылі, як на насілках неслі ў “хуткую” нашага тату. Страшэнны крык вырваўся з маіх грудзей, са слязьмі я падбегла да таты, а за мной мама. На яго бледным твары мільганула слабая ўсмешка, і ён еле прашаптаў: “Даруйце, дзяўчынкі.”

3 ім нас не пусцілі. Знясіленыя бядой, мы прыселі на лаўцы. Пажарныя, заліўшы агонь, паехалі, людзі пачалі разыходзіцца. Каля нас утварыўся натоўп. Нехта прынёс вады, нехта супакойваў добрым словам.

Людская спагада зрабіла сваю работу: мы з мамай крыху супакоіліся. Словы “герой” і “выратавальнік” прымусілі нас прыслухацца да людзей. А было вось што...

Тата, як заўсёды, па ваду заехаў да дзядулі Міхася, які жыў непадалёку. Набраўшы вады, яны прыселі на прызбе, каб пагаварыць. Няспешную гутарку спыніў пах дыму і трэск. Падбеглі да веснічак. Паблізу з-пад даху хаты курэў дым і вырываліся языкі полымя. Дзед Міхась сказаў, што гарыць Гануліна хата, а да яе прыехалі ўнукі, можа яны там. Тата болын нічога не чуў. Кінуўся да дзвярэй - зачынены. Не раздумваючы, выбіў шыбіну і залез у хату, поўную дыму. Хутка зразумеў, што гарыць недзе ў кухні. Стаў шукаць дзяцей. На яго крык адазваўся хлопчык. Едкі дым выядаў вочы, дзёр горла, але тата знайшоў іх. Схапіўшы дзяцей, стаў прабірацца да акна. Бачыў, мітусяцца людзі, чуў сірэны машын. Сілы пакідалі. Дайшоў да акна і падаў малых людзям, а сам ужо не змог выбрацца. Добра, што падаспелі пажарныя...

Нам было ўжо не да адпачынку. Сабраўшыся, мы з мамай вярнуліся тым жа вечарам дамоў. Знайшлі тату ў бальніцы. Яму было лепш. Толькі тады я зразумела, якая адказная і небяспечная праца выратавальніка. А тата не лічыў сябе героем, ён толькі выконваў свой абавязак.

Праз дзесяць дзён тату выпісалі дамоў. Мы з мамай, запрасіўшы родных, накрылі святочны стол, бо татку на рабоце ўзнагародзілі ганаровай граматай за ўратаванне дзяцей.

...Цішыня, прыемная цішыня. Сёння тата на службе. Як заўсёды, ахоўвае ўсіх ад небяспекі.

Андрыяшка Кацярына